ΓΡΑΠΤΗ ΕΡΩΤΗΣΗ P-4075/00

υποβολή: Jorge Hernndez Mollar (PPE-DE) προς την Επιτροπή

(20 Δεκεμβρίου 2000)

Θέμα: Προώθηση των αλιευτικών πρωτοβουλιών

Ένας από τους στόχους της Κοινότητας στο πλαίσιο της κοινής αλιευτικής πολιτικής είναι η εξασφάλιση ενός σωστού επίπεδου ζωής για όλους εκείνους που ζουν από την αλιεία.

Οι στόχοι του Χρηματοδοτικού Μέσου Προσανατολισμού της Αλιείας είναι η προσαρμογή των αλιευτικών δομών στις συνθήκες που επικρατούν σήμερα στον αλιευτικό τομέα καθώς και η κοινωνικοοικονομική προσαρμογή και μετατροπή των αλιευτικών περιοχών για να αντιμετωπίσουν τον αντίκτυπο της αναδιάρθρωσης.

Ο τίτλος IV του κανονισμού του Συμβουλίου (ΕΚ) αριθ. 2792/1999(1) της 17ης Δεκεμβρίου 1999, ο οποίος ορίζει επακριβώς τους κανόνες και τους όρους των κοινοτικών διαρθρωτικών παρεμβάσεων στον τομέα της αλιείας, και ο τίτλος ΙΙ, κεφάλαιο IV του κανονισμού του Συμβουλίου (ΕΚ) αριθ. 1260/1999(2) της 21ης Ιουνίου 1999, ο οποίος ορίζει γενικές διατάξεις για τα Διαρθρωτικά Ταμεία, θεωρούν την τεχνική βοήθεια μέσο για τηνλοποίηση των τεθέντων στόχων.

Δεδομένου ότι εκείνοι οι δήμοι που διαθέτουν αλιευτικούς λιμένες χρειάζονται ειδικευμένο προσωπικό για την εδραίωση, δημιουργία και διαφοροποίηση της απασχόλησης, ιδιαίτερα σ' ό,τι αφορά τις επιχειρήσεις που επιδίδονται σε αλιεία μικρής κλίμακας ή σε παράκτια αλιεία και την προώθηση της ιχθυοκαλλιέργειας, θα μπορούσε η Επιτροπή να αναφέρει κατά πόσο οι τοπικοί φορείς οι αρμόδιοι για την παροχή συμβουλών και την προώθηση αλιευτικών πρωτοβουλιών, οι οποίοι προηγουμένως ήσαν επιλέξιμοι στο πλαίσιο της Κοινοτικής Πρωτοβουλίας PESCA (μέτρα 1/2/4), θα συνεχίσουν να είναι επιλέξιμοι για το Χρηματοδοτικό Μέσο Προσανατολισμού της Αλιείας (ΧΜΠΑ) για την περίοδο προγραμματισμού 2000-2006;

Θα μπορούσε η Επιτροπή να αναφέρει κατά πόσο τα εν λόγω μέτρα θα μπορέσουν να τύχουν επιδοτήσεων στο πλαίσιο της Κοινοτικής Πρωτοβουλίας EQUAL όπως ακριβώς ορίζεται στην παράγραφο 2 της Ανακοίνωσης της Επιτροπής (2000/C127/02);

(1) ΕΕ L 337 της 30.12.1999, σελ. 10.

(2) ΕΕ L 161 της 26.6.1999, σελ. 1.

Απάντηση του κ. Fischler εξ ονόματος της Επιτροπής

(24 Ιανουαρίου 2001)

Η κοινοτική πρωτοβουλία PESCA δεν παρατάθηκε κατά τη μετάβαση στη νέα περίοδο προγραμματισμού των Διαρθρωτικών Ταμείων (2000-2006) και άρα οι δαπάνες στις οποίες αναφέρεται το Αξιότιμο Μέλος του Κοινοβουλίου μπορούν να αφορούν μόνο την τεχνική βοήθεια για την εφαρμογή προγραμμάτων του Χρηματοδοτικού Μέσου Προσανατολισμού της Αλιείας (ΧΜΠΑ). Στο πλαίσιο αυτό, οι δαπάνεςπόκεινται στον κανονισμό (ΕΚ) αριθ. 1685/2000 της Επιτροπής της 28ης Ιουλίου 2000 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1260/1999 του Συμβουλίου όσον αφορά την επιλεξιμότητα των δαπανών των ενεργειών που συγχρηματοδοτούνται από τα Διαρθρωτικά Ταμεία(1), του οποίου ο κανόνας αριθ. 11 (δαπάνες στο πλαίσιο της διαχείρισης και της εφαρμογής των Διαρθρωτικών Ταμείων) καθορίζει με ακρίβεια ποιές κατηγορίες δαπανών είναι επιλέξιμες και μέχρι ποιού ορίου.

Με την επιφύλαξη των διατάξεων που αναφέρονται ανωτέρω, η αρμόδια αρχή που ορίζεται από το κράτος μέλος για τη διαχείριση του σχετικού προγράμματος του ΧΜΠΑ, έχει τη δυνατότητα να αναθέσει σε τοπικούς φορείς εργασίες παροχής συμβουλών (asesoriamento) και προώθησης (promocion) πρωτοβουλιών που συνδέονται με το διαρθρωτικό πρόγραμμα στον τομέα της αλιείας.

Όσον αφορά την πρωτοβουλία Equal, πρέπει να αναφερθεί ότι η πρωτοβουλία αυτή επιτρέπει, πράγματι, την στήριξη της δημιουργίαςπηρεσιών παροχής συμβουλών και προώθησης επιχειρηματικών δραστηριοτήτων, αλλάπό τον όρο ότι οι δραστηριότητες αυτές παρουσιάζονται με τη μορφή σχεδίων που συμφωνούν με τις αρχές της πρωτοβουλίας (καινοτομία, συνεργασία, διασυνοριακή συνεργασία, κλπ) και ότι είναι σύμφωνες με τους κοινοτικούς κανόνες που έχουν οριστεί για την εφαρμογή της (πρόγραμμα κοινοτικής πρωτοβουλίας, συμπληρωματικό πρόγραμμα, κανόνες για την επιλογή των σχεδίων).

(1) ΕΕ L 193 της 29.7.2000.